被阿妈逼分失晒魂 邓丽欣同密友小牛斩缆 杏儿喂人奶上围升c p吓亲姊妹
今日快报 畀阿妈逼分失晒魂 邓丽欣同密友小牛斩缆 上月刚度过34岁生日的stephy,去年与方力申突然分手,有传stephy突转性倾向,搭上前台湾女排健将小牛,两人更不避嫌频频于社交网放闪。 今年情人节stephy更于微博点名多谢小牛,纵使stephy与小牛同性关系浮面,但仍不时传出与方力申复合,方力申更曾坦言大时大节仍会传短讯给stephy母亲以表尊重,难怪邓母至今仍对两人分手耿耿于怀。 据知,邓母仍希望女儿搵到个好归宿,故最近频频向女儿施压,令stephy无奈与小牛疏远,过往两人隔空放闪的情况近乎「绝迹」。 stephy最近不用开工,更全天候做孝顺女,连日来陪伴母亲。日前晚上,stephy便驱车接载母亲往尖沙咀,相约大班亲友齐齐晚膳,席上众人边食边倾,但见stephy全程没甚笑容,闷闷不乐的她只间中与亲友搭两句嘴。 傅嘉莉谷胸拣首饰唔怕「限奶令」 艺人傅嘉莉(kelly)早前已为11月19日无线台庆拣选战衣,这次她又现身peonia珠宝店拣选首饰,她穿上低胸上衣加皮褛由助手陪同现身珠宝店,她除了睇重量级的首饰外,亦有拣选钻石戒指,她睇中了几套首饰后即脱下外套,将首饰戴上身,她每戴上一套都流露出满意的表情,而且心大心细,难于决定拣边套,她逗留了一个多小时后离开。 记者致电kelly,她谓为台庆拣首饰:「今年喺无线50周年大日子,大家都好重视,所以之前喺网上叫粉丝帮我拣战衣,我冇谂过好多男粉丝咁着紧,好多人有留意,以为只系女仔先锺意留意靓衫。」 至于无线突然推出「限奶令」,问会否影响今年战衣性感程度,她说:「我一向以健康性感,唔会好夸张,不过呢个决定都几好,大家可以更专注喺演技方面。」 否认再怀孕 汤盈盈自嘲好肥:真系弊！ 艺人钱嘉乐与太太汤盈盈向来恩爱,嘉乐更是出名的「爱妻号」,最近有指嘉乐送了豪宅给老婆,盈盈更叠埋心水追第三胎。对此,嘉乐接受访问时坦言:「误会嚟！未有呀！有会公布畀大家听啦！美丽的误会！」 至于盈盈接受访问时笑谓:「真系弊！快啲帮我搵瘦身公司帮我瘦身啦！依家畀人话我大肚喇！我依家拍紧处境剧,平时啲服装同事好犀利,识得同我搵衫,镜头前唔会觉得我肥罗！嗰件衫我真系唔会再着,i am so fat！搞到啲经纪都打嚟问我系咪买咗楼！」问到盈盈现时是否积极追第三胎时,她谓:「未知呀！依家忙住凑住两个女,又要拍剧,未谂住生第三个呀！」 谢安琪叫阿女唔好大细超:麻烦叫番声妈咪 歌手谢安琪(kay)今年3月为老公张继聪诞下囡囡张靖(karina),凑成一个「好」字。至今karina差唔多8个月大,作为父母最期待嘅画面出现喇！寻晚张继聪喺社交网上载咗段纪录囡囡嗌「爸爸」嘅片,并留言:「omg #第一声爸爸」短片中,张继聪不断教囡囡嗌「爸爸」,点知囡囡又真系口噏噏讲出「爸爸」,呢个咁历史性一刻,就成功被阿聪拍低咗！ 连老婆谢安琪都忍唔住转发咁有纪念性嘅moment,仲留言赞老公威水:「好啦好啦,咁都俾(畀)你影到,今铺当你赢喇」谢安琪仲加上「见你做嘢咁辛苦今铺抵你赢啦」、「全职凑小朋友又何尝唔辛苦呢」、「kakaball唔好大细超好嘛」、「麻烦你听日叫返(番)一声妈咪」等标签,非常搞笑！ 老夫老妻依然网上传情,咁恩爱又温馨,难怪网民咁羡慕呢一家人啦！ 杏儿喂人奶上围升c p吓亲姊妹:真系好大 艺人胡杏儿产后复出现身moncler活动,她表示仍欠几磅先收身成功。刚坐完月的她被问到为何心急搵奶粉钱？她说:「我都冇谂咁快,谂住见孙俪。(老公叫你休息？)佢交畀我决定,我都怕闷,喂人奶都辛苦,冇得瞓,啲肥膏同水都畀晒佢,佢有12磅。(唔舍得bb？)会。(会唔会减产做全职妈妈？)长时间工作接唔到,都要喂人奶半年,鼓励在职妈妈,会半兼职工作。」 提到她早前在班姊妹面前喂人奶？她直言:「系,好open,自己屋企方便,同姊妹好close ,我惊吓亲佢哋,好大(上围),想感染佢哋都喂人奶。(上围大几多？)冇计,全喂人奶。」她透露老公凑仔叻,自己负责喂奶。 周丽淇为拍无线剧 狂推job损失惨重 女星周丽淇(niki)、孙俪及陈晓等演出的内地剧集《那年花开月正圆》,播出以来收视及口碑同样报捷,网上更录得逾一百亿点击,促使一众主角人气急升,风头一时无两,该剧近日还安排于无线播放。而剧中饰演「千红」的niki,更刚于「第四届横店影视节」获得「最佳女配角」。 对于该剧如此受欢迎,niki坦言意料不及:「当初知道点击去到咁多时,心谂个数据系点计？即系几多人睇？好多疑问,不过有幸参与呢套剧,冇谂过香港都咁多人睇,而家播紧配音版,孙俪、陈晓佢哋都想知广东话版系配成点,我都好期待。」 对于《那》剧后吸引不少商演及广告送上门,惟因档期未能配合而推掉,损失难以想象,niki无奈谓:「有同《再》剧监制讲为咗佢唔赚钱,再加上我系要集中精神嘅演员,要长时间代入角色,同一时间只能做一样嘢,的确《那》剧后系有好好质素嘅剧搵我,好多广告同商演都接唔到(损失数字可以买楼？)哈哈！叫监制赔番畀我。」 转载授权微信:lama129 《决战沙城》 双11厚礼来袭！ 仅剩2天！ 双11福袋惊喜连连,限量 狂欢礼包 先到先得！ 戳 阅读原文 ,快来和我一起并肩作战,杀敌砍怪！